L’esport inunda Burjassot fins al 15 de juny en les XXX Olimpíades Escolars
2025-07-24

Les instal·lacions esportives de Burjassot seran el punt de trobada de centenars d’esportistes que, des de l’1 i fins al 15 de juny, participaran en les XXX Olimpíades Escolars. Una competició, organitzada des de la Regidoria d’Esports de l’Ajuntament de Burjassot, dirigida per Manuel Pérez Menero, en la qual també estaran presents els alumnes i les alumnes dels cursos d’adults de les Escoles Esportives Municipals ja que també mostraran tot allò après al llarg d’aquest curs.

Les olimpíades començaran el dijous 1 de juny amb l’inici dels partits en cada modalitat esportiva. Enguany es comptarà amb la participació, en futbol 8 dels equips del Burjassot CF, CD Malilla, Rocafort i Los Silos CF. Per la seua banda, els participants en futbol sala seran els Col·legis Regina Carmeli, Nativitat, Liceu Francés, La Fontaine, El Pouet-Mare de Déu dels Desemparats i Dominiques. A aquests equips s’uneixen els de les Escoles Esportives Municipals, les Escoles Esportives 613 Vivendes i Los Silos CF. Per la seua banda, en bàsquet, entraran en competició, les Escoles Esportives Municipals i els col·legis Dominiques, El Pouet-Mare de Déu dels Desemparats i La Nativitat.

A més, enguany es comptarà amb la participació del Club de Gimnàstica Rítmica L’Almara, el Club de Gimnàstica Aeròbica Abetmar, el Club d’Atletisme Els Sitges, el Club de Bàsquet Andros, l’Agrupació Local d’Àrbitres, ADERES Burjassot, Club Handbol Burjassot, Natació Sincronitzada Atlantis, Club de karate Funakoshi, Club de Bàsquet Andros, les Escoles Esportives de los Silos CF i el Burjassot CF.

A tots els partits de les diferents modalitats s’uniran també les jornades d’exhibició a les quals estan convidats tots els veïns de Burjassot que, de segur, s’animen el pròxim curs a practicar una de les modalitats esportives oferides per la Regidoria. Les pistes d’atletisme acolliran les exhibicions els dies 6, 7 i 8 de juny mentre que les de tennis ho faran el 6, 7, 8, 9, 13 i 14 de juny. Tot en el Poliesportiu Municipal.

Per la seua banda, els partits d’handbol començaran el divendres 2 de juny en el Poliesportiu a les 18:40 hores. Aquests partits es desenvoluparan fins al 14 de juny.

El dilluns 12 de juny el torn serà, a les 17:30 hores, de les xiques de la sincronitzada que donaran pas als cursos d’adults de les Escoles Esportives i al curs de Funky. A partir de les 19 hores, la cita serà en el Pavelló Cobert per a veure les actuacions de gimnàstica de manteniment i majors, taichí, iogalates, zumba i pilates. Un dia més tard, a les 18 hores en el Pavelló i en el Poliesportiu, seran les exhibicions de gimnàstica aeròbica i patinatge, respectivament, a les 18 hores. Aqueix mateix dia, el 13 de juny, a partir de les 20 hores, seré el torn d’ADERES, en el Pavelló Cobert. El dimecres 14 de juny l’exhibició serà per a les xiques de gimnàstica rítmica, a les 18 hores, en el Pavelló Cobert. El 16 de juny l’exhibició serà dels alumnes de karate.

Les XXX Olimpíades Escolars finalitzaran el dijous 15 de juny amb una vesprada festiva de clausura a la qual estaran convidats tots els participants en la competició. Tindrà lloc en el Poliesportiu Municipal.